MLDataScientist/Wikipedia-uzbek-2024-05-01 huggingface dataset:
Papaver orientale

Papaver orientale, sharqona koʻknori — koʻp yillik gulli oʻsimlik vatani Kavkaz, Turkiyaning shimoli-sharqi va Shimoliy Eron.

Sharqona koʻknorilar bahorda oʻsib chiqadi. Ular ozuqa moddalarini yigʻib, yozning oʻrtalarida gullaydi. Gullashdan keyin barglari butunlay nobud boʻladi, bu ularga Markaziy Osiyodagi yoz qurgʻoqchiligidan omon qolish imkonini beradi. Bogʻlarda bogʻbonlar gullarni kechroq oʻtqazish orqali oʻsimlik gullashini  biroz oldinroqqa surishlari mumkin.

Kultivatsiya 
Papaver orientale odatda pH 6,5 dan 7,5 gacha boʻlgan tuproqda, toʻliq quyosh yoki qisman soyada oʻsadi. Urugʻlar qattiq sovuq oʻtgandan keyin, oʻrtacha harorat taxminan 21 °C ni tashkil etgandan soʻng, tuproq toʻliq isigandan keyin ekilgani maʼqul. Urugʻlar taxminan bir santimetr yoki undan kamroq chuqurlikka ekiladi, chunki yorugʻlik unib chiqishni ragʻbatlantirishi mumkin. Sharqona koʻknorini ortiqcha sugʻorishni talab qilmaydi.

Navlar 
19-asr selleksionerlari tomonidan oʻsimlikning har xil navlari ishlab chiqilgan. Tabiiy yorqin apelsin-qizil rang, oq baqlajon-qora dogʻlari bor bir qancha navlar yaratildi. Bundan tashqari, gulbarglar Turkenlouis kabi burmalangan yoki jingalak navlar ham uchrab turadi

Quyidagi belgilangan navlari  Qirollik bogʻdorchilik jamiyatining bogʻdagi xizmatlari uchun mukofotiga sazovor boʻldi:

Tegishli turlar 
Sharq koʻknorilari, yarim sintetik dorivor opioidlarni ishlab chiqarish uchun foydalaniladigan boshlangʻich material  tebainning tijorat ekstrakti uchun yetishtirilishi mumkin boʻlgan katta qizil koʻknori Papaver bracteatum bilan chambarchas bogʻliq.

Yana qarang 
Sharq ko'knori, Jorjiya O'Keefning 1927-yilgi rasmi

Manbalar 

Bog‘ o‘simliklari
Pavel Ploc

Pavel Ploc — (1964-yil 15-iyunda tugʻilgan) sobiq chexiyalik changʻidan sakrash yoʻnalishidagi sportchi, Chexoslovakiya uchun kurashgan va ikkita Olimpiya medalini qoʻlga kiritgan.

Faoliayti 
Qishki Olimpiya oʻyinlarida Pavel 1988-yilda yakka tartibli oddiy tepalikda kumush medalini va 1984-yilda yakka tartibli katta tepalikda bronza medalini qoʻlga kiritgan. Ploc shuningdek, XCHF Shimoliy changʻi boʻyicha jahon chempionatida (1984-yil va 1989-yillar) Jamoaviy katta tepalik musobaqasida ikkita bronza medalini qoʻlga kiritgan. Jumladan, u XCHF changʻi uchish boʻyicha Jahon chempionatida 1983-yilda kumush va 1985-yilda bronza bilan ikkita medalni qoʻlga kiritgan.

Ploc changʻida sakrash boʻyicha oʻzining faol faoliyatini 1992-yilda yakunlagan va 1996-yilda Chexiyaning Xarrachov shahrida Bed&Breakfast ochgan. 1996—2002-yillarda Xarracov shahar kengashi deputati etib saylangan. 2002-yilda Chexiya parlamenti deputatligiga nomzodini qoʻyib, muvaffaqiyatsizlikka uchragan, ammo 2006-yilda bu oʻrinni qoʻlga kiritgan va Chexiya sotsial-demokratik partiyasidan (ČSSD) Chexiya parlamentining quyi palatasi deputati etib tayinlangan.

1983-yil 19-martda changʻida uchish boʻyicha 7-jahon chempionatida Chexoslovakiyaning Xarraxov shahridagi Chertakda 181 metr (594 fut) balandlikda changʻidan sakrash boʻyicha jahon rekordini oʻrnatgan.

Jahon chempionati 
Jahon miqiyosidagi shohsuppalarni 1983—1984-yilgi Jahon chempionatidagi ilk shohsuppasi yaʼni bronza medali bilan boshlagan. Oradagi uch yillik muvafaqqiyatsiz mavsumlardan soʻng 1987—1988-yilgi Changʻida sakrash Jamon chempionatida yana shohsuppaga koʻtrilgan. Bu galgi gʻalabani kumush medal bilan nishonlagan.

Turnir jadvali

Changʻidan sakrash boʻyicha Jahon rekordi

Manbalar
Horst Bulau

Horst Hardy Bulau — (1962-yil 14-avgustda tugʻilgan) Kanada terma jamoasi uchun kurashgan kanadalik sobiq changʻichi.

Faoliyati 
Faoliyatining oxirigi yilllaridagi sarhoblarga koʻra, Hardy Jahon kubogida oʻn uchta gʻalabaga erishgan, bu Kanada tarixidagi changʻichilar orasidagi eng koʻp natija hisoblanadi. U yigirma toʻqqizta Jahon kubogi musobaqalarida kuchli uchlikdan oʻrin olgan, shuningdek, koʻplab eng yaxshi oʻntalikdan joy olgan. Bulay 1981-yildan 1983-yilgacha turli darajadagi jahon kubogida oʻzining oʻn uchta gʻalabasini qoʻlga kiritgan va umumiy Jahon kubogi jadvalida 3 (1981-yil), 3 (1982-yil) va 2 (1983-yil) oʻrinlarini egallagan. Uning 1979-yilda oʻsmirlar oʻrtasidagi jahon chempionati kanadalik uchun birinchi Shimoliy musobaqada chempioni boʻlgani alohida etiborga loyiq.

Bulau 4 karra olimpiyachi hisoblanadi, chunki u 1980-yil (Leyk Plasid, AQSh), 1984-yil (Sarayevo, Yugoslaviya), 1988-yil (Kalgari, Alberta, Kanada) va 1992-yil (Albertvil, Fransiya) Qishki Olimpiya oʻyinlarida qatnashgan . 1988-yilda Kalgarida boʻlib oʻtgan Qishki Olimpiada oʻyinlarida u katta tepalikdagi yakka tartibli musobaqada yettinchi oʻrinni egallagan, bu kanadalik changʻidan sakrash sportchi uchun eng yaxshi olimpiada koʻrsatkichidir.

Bulau 1993-yilda Kanada Olimpiya shon-shuhrat zaliga, 1994-yilda Kanada changʻi shon-shuhrat zaliga taklif etilgan va 1998-yilda Ottava sport shon-shuhrat zaliga taklif etilgan. 2014-yil 22-oktyabrda Horst Bulau Kanadaning sport shon-shuhrat zaliga taqdirlash marosimiga taklif etilgan, Oilasi katta boʻlib Hoest uning rafiqasi Kerri va uchta farzandi Kifer, Zofiya va Raynerlardan iborat.

Bulau Ottava janubidagi Blossom parkida oʻsgan, u yerda otasi Otto (1926—2005-yillar) Sharqiy Prussiyadan qochqin sifatida Kanadaga kelgan va urushdan keyin rafiqasi Xelene (1928—1995-yil) bilan Ottavaga joylashishgan. Oilada toʻrt farzand boʻlishgan, ulardan Horst uchinchisi — yagona oʻgʻli farzand hisoblangan.

Horst koʻk togʻli Jozo Weider Alp poyga jamoasining maxsus maslahatchisi sifatida havaskor sport bilan shugʻullanishda davom etmoqda.

Jahon chempionati

Turnir jadvali

Manbalar
Al-Muvaqqar qasri

Al-Muvaqqar () — Iordaniyaning shimoli-gʻarbiy qismidagi Amman gubernatorligidagi tuman. Qishloqda Umaviylar saroyining xarobalari, choʻl qal’alaridan biri boʻlgan Al-Muvaqqar qasri bor. Bugungi kunda saroyning juda oz qoldiqlari saqlanib qolgan. Bir nechta akantus barglari boshlari va suv ombori oʻlchagichlari saqlanib qolgan.

Tuman 3-zirhli diviziyaning bosh qarorgohi va politsiya oʻquv markazi hisoblanadi. Mintaqada istiqomat qilayotgan oilalarning aksariyati Al-Xraysha, Al-Arabid, Al-Jbur, Al-Qudah va Bani Saxrdan kelga odamlar tashkil qiladi.

Arxeologiya: Al-Muvaqqar qasri 
Qishloqda Umaviylar majmuasi, Qasr al-Muvaqqar, qasr tipidagi mustahkam qasr va choʻl qal’asi sifatida ham tanilgan xarobalar mavjud. Bugungi kunda saroydan deyarli hech narsa qolmagan. Faqat bir nechta akantus barglari boshlari va saroy sardoni uchun suv sathi oʻlchagichi qolgan. Oʻlchagich kufiy belgilar bilan yozilgan boʻlib, ular maksimal darajada oʻttiz futdan (taxminan 10 metr) koʻproq sathni oʻlchash mumkin. Hududning quruq iqlimi bu saroy uchun juda zararli hisoblanadi. Markaziy hovlining markazida toʻrtburchaklar shaklidagi hovuz bor edi. Kresvell tomonidan „Asosiy bino“ deb nomlangan ziyofat zali qanoti toʻsiqning shimoliy qismining markazida joylashgan boʻlib, u saroyning toʻliq qurilgan yagona qismi edi.

Ikki xil nomlanish, Muvaqqar va Mushash 
Ikki nomni birlashtirgan baʼzi nom chalkashliklariga qaramay, quyida qasrlarni oʻz ichiga olgan ikkita alohida Umaviy qasrlar mavjud: al- Muvaqqar qasri va al-Mushash qasri. Ular Qusayr 'Amra orqali Amman va Azraq oʻrtasidagi tarixiy karvon yoʻlida bir-biridan 19,4 km masofada joylashgan boʻlib, bu joylarning barchasi yoʻl bekati vazifasini oʻtagan.

Yana qarang 

 Choʻl qal’alari
 Islom sanʼati
 Islom arxitekturasi
 Iordaniya sanʼati
 Iordaniyadagi qal’alar roʻyxati

Manbalar

Havolalar 

 Qasr Al Muwaqqardan ma'lumot va rasm
 Amerika tadqiqot markazidagi al-Muvaqqar suratlari
 Manar al-Athar foto arxividagi Qasr al-Muvaqqar suratlari
Arxitektura
Memorchilik
Tarixiy joylar
Qasrlar
Isaac Hutchinson

Isaac Hutchinson () (2000-yil 10-aprelda tugʻilgan) angliyalik professional futbolchi hisoblanadi. Isaac Hutchinson „Walsall“ futbol klubi safida yarim himoyachi sifatida oʻynaydi.

Yoshligi va shaxsiy hayoti 
Isaac Hutchinson Angliyaning Eastbourne shahrida tugʻilgan. Isaac Hutchinson yoshligida Cavendish maktabida oʻqigan.

Faoliyati

Southend United 
Isaac Hutchinson oʻzining futbolchilik faoliyatini „Ratton Rangers“ futbol klubida boshlagan. Keyinchalik Isaac Hutchinson „Brighton & Hove Albion“ futbol klubi safiga qoʻshildi. Isaac Hutchinson „Brighton &amp; Hove Albion“ futbol klubi safida sakkiz yil oʻynagach, 2018-yilning yozida „Southend United“ futbol klubi safiga qoʻshildi. Bu vaqtdagi transfer davrida Isaac Hutchinson „Sparta Prague“ futbol klubiga qoʻshilish taklifini rad etgan edi. 2018-yil 4-sentyabrda Angliya kubugi doirasidagi uchrashuvda Isaac Hutchinson oʻzining klubdagi ilk oʻyinini oʻtkazishga muvaffaq boʻldi. 2018-yil 15-dekabrda Isaac Hutchinson Angliya ligasidagi ilk oʻyinini oʻtkazdi

Derby County 
2020-yil 2-oktyabr kuni Isaac Hutchinson „Derby County“ futbol klubi bilan ikki yillik shartnoma imzoladi. 2021-yil 9-yanvarda Isaac Hutchinson yangi klubdagi ilk oʻyinini Angliya kubogi doirasidagi „Chorley“ futbol klubiga qarshi uchrashuvda oʻtkazdi. Shundan soʻng, Isaac Hutchinson Angliya Ikkinchi ligasi vakili „Forest Green Rovers“ futbol klubi safiga 2020—2021-yilgi mavsum uchun ijara shartnomasi asosida qoʻshildi. Isaac Hutchinson „Forest Green Rovers“ futbol klubi safida 10 ta oʻyinda maydonga tushdi. Keyin oʻzining asosiy jamoasi „Derby County“ futbol klubi safiga qaytib keldi.

2021-yil 7-avgustda 2021—2022-yilgi mavsumning ochilish oʻyinida Isaac Hutchinson „Derby County“ futbol klubi safida „Huddersfield Town“ futbol klubiga qarshi kechgan uchrashuvda maydonga tushdi. 2021-yil 10-avgustda Isaac Hutchinson klubdagi oʻzining birinchi golini „Salford City“ futbol klubiga qarshi oʻyinda raqib darvozasiga kiritishga muvaffaq boʻldi.

2022-yil 31-yanvarda Isaac Hutchinson Angliya Ikkinchi ligasi vakili „Crawley Town“ futbol klubi safiga mavsum oxirigacha ijara shartnomasi asosida qoʻshildi.

Walsall 
2022-yil iyun oyida Isaac Hutchinson 2022-yil 1-iyulidan „Walsall“ futbol klubining asosiy tarkibiga qoʻshilishini eʼlon qildi.

Faoliyat statistikasi

Manbalar 

Angliya futbolchilari
Yashayotgan insonlar
2000-yilda tugʻilganlar
Fujisato (Akita)

Yaponiyaning Akita prefekturasida joylashgan shaharchadir. 2020-yil 31-yanvar holatiga koʻra, shaharchada 1354 xonadonda 3180 nafar aholi istiqomat qilgan, aholi zichligi esa har kvadrat kilometrga 11 kishidan kelgan. Shaharning umumiy maydoni 281,98 kvadrat kilometr (108,87 mi²) ni tashkil etadi.

Geografiyasi 
Fujisato Akita prefekturasining eng shimoli-gʻarbiy qismida joylashgan hudud boʻlib, janubda Jahon merosi obyekti hisoblanmish Shirakami togʻlari bilan oʻralgan va shimolda Aomori prefekturasi bilan chegaradosh. Shaharchaning oʻzi Shirakami togʻlari etagidagi kichik vodiyda joylashgan. Togʻ yonbagʻirlari yozda yam-yashil, kuzda hayratlanarli tarzda toʻliq sargʻimtir olovrang tusga kiradi, qishda esa oq qor bilan qoplanadi. Togʻlarning oʻrtasida joylashganligi sababli, Fujisatoda harorat tunda sezilarli darajada sovuq boʻlishi mumkin, qor yogʻishi qoʻshni munitsipalitetlarga qaraganda bir oz koʻproq miqdorda boʻladi.

Qoʻshni munitsipalitetlar 

 Akita prefekturasi
 Noshiro
 Ōdate
 Kitaakita
 Happo
 Aomori prefekturasi
 Ajigasava
 Nishimeya

Tarixi 
Edo davrida hozirgi Fujisato hududi Tokugava syogunati ostida Kubota domenini boshqargan Satake urugʻi hukmronlik qilgan, hudud qadimgi Deva viloyatining bir qismi boʻlgan. Hudud 1884-yil 1-aprelda zamonaviy munitsipalitetlar tizimining tashkil etilishi bilan Yamamoto tumanidagi, Akitadagi qishloqlaridan biri sifatida tashkil etilgan. Fujisato qishlogʻi 1955-yil 31-martda Yamamoto tumanidagi Fujigoto va Kasuge qishloqlarining qoʻshilishi natijasida tashkil etilgan. 1963-yil 1-noyabrda u shaharcha maqomiga koʻtarildi.

Demografiyasi 
Yaponiya aholini roʻyxatga olish maʼlumotlariga koʻra, Fujisato aholisi soni taxminan 1950-yilda eng yuqori choʻqqiga chiqqan va oʻshandan beri doimiy ravishda pasayib bormoqda.

Iqlimi 
Fujisato nam kontinental iqlimga ega (Köppen iqlim tasnifi Cfa) boʻlib, katta mavsumiy harorat farqlari kuzatiladi, issiq (va koʻpincha nam) yoz va sovuq (baʼzan qattiq sovuq) qish fasli bu hudud iqlimiga xosdir. Yogʻingarchilik yil davomida sezilarli boʻlsa-da, lekin avgustdan oktyabrgacha eng kuchli darajasi qayd etilgan. Fujisatoda oʻrtacha yillik harorat 10,3 °C ni tashkil etadi. Yillik oʻrtacha yogʻin miqdori 1471 mm boʻlib, sentyabr esa eng seryogʻin oy hisoblanadi. Avgustda eng yuqori harorat 24,3 °C, eng past harorat esa yanvarda, −2,1 °C atrofida boʻladi.

Iqtisodiyoti 
Fujisato iqtisodiyoti qishloq xoʻjaligiga asoslangan.

Taʼlim tizimi 
Fujisatoda bitta davlat boshlangʻich maktabi va shahar hukumati tomonidan boshqariladigan bitta davlat oʻrta maktabi faoliyat yuritadi. Shaharda oʻrta maktab mavjud emas.

Transporti 
Fujisatoga na temir yoʻl aloqalari va na Yaponiya milliy avtomobil yoʻllari tizimi xizmat koʻrsatmaydi. Shaharchaga kirish asosan Akita prefekturasi yoʻli 200 yoki 317 orqali amalga oshiriladi.

Manbalar

Havolalar 

 Rasmiy veb -sayt 

Akita prefekturasidagi shaharchalar
Fujisato, Akita
Peter Prevc

Peter Prevc — (1992-yil 20-sentyabrda tugʻilgan) sloveniyalik changʻidan sakrash yoʻnalishidagi sportchi. Peter changʻidan sakrash boʻyicha 2016-yilgi Jahon kubogi gʻolibi va toʻrtta Olimpiada medalini qoʻlga kiritgan yagona sloveniyalikdir, shu jumladan 2022-yilgi Qishki Olimpiya oʻyinlarida aralash jamoaviy musobaqada oltin. Bundan tashqari 2016-yilgi Toʻrt tepalik turniri va changʻida uchish boʻyicha 2016-yilgi jahon chempionatida gʻolib boʻlgan, changʻida uchish boʻyicha ketma-ket uchta Jahon kubogi (2014-yil, 2015-yil va 2016-yillar), changʻidan sakrash boʻyicha 2013-yilgi Jahon chempionatida kumush va bronza medallarini qoʻlga kiritgan. Jahon chempionati va Sloveniya terma jamoasi bilan 2011-yilgi changʻidan sakrash va 2018-yilgi changʻida uchish boʻyicha Jahon chempionatlarida mos ravishda bronza va kumush medallarini qoʻlga kiritgan.

Prevc 2013-yil va 2016-yillar oraligʻida ketma-ket toʻrt yil davomida Sloveniyada yilning eng yaxshi sportchisi deb topilgan. 2016-yil mart oyida Qoʻshma Shtatlar Sport Akademiyasi tomonidan oyning eng yaxshi sportchisi deb topilgan, shuningdek, 2016-yilgi ovoz berishda „Yil sportchisi“ nominatsiyasida uchinchi oʻrinni egallagan.

Professional martaba

2009—2010-yildan 2012—2013-yilgacha: Jahon chempionati debyuti va mavsumlar 
Prevc Jahon chempionatida debyutini 2009—2010-yilgi mavsumda oʻtkazgan va 2009-yil 5-dekabrda Norvegiyaning Lillexammer shahrida 22-oʻrinni egallagan. 2010-yil yanvar oyida oʻsmirlar oʻrtasidagi jahon chempionatida Prevc yakkalik bahsda kumush va jamoaviy bahsda bronza medalini qoʻlga kiritgan.

2013—2014-yil va 2014—2015-yilgi mavsumlar: Ikkinchi oʻrin 
2013—2014-yilgi mavsumda Prevc Kulmda oʻzining birinchi shaxsiy Jahon kubogi gʻalabasini qayd etgan. Xuddi shu joyda ikkinchi oʻrinni egallagan Prevc mavsumda changʻi uchish boʻyicha nufuzli unvonni qoʻlga kiritgan, chunki mavsumda faqat ikkita rejalashtirilgan changʻi uchishi boʻlgan. U Sapporoda gʻalaba qozongan va bu uni faoliyatida birinchi marta Jahon kubogining umumiy reytingida birinchi oʻringa olib chiqqan, u yerda keyingi bir nechta musobaqalarda quyiroq pogʻonalardan joy olgan.

2015—2016-yilgi: Rekord mavsumi 

2015—2016-yilgi mavsumda Prevc 29 ta Jahon kubogi musobaqasidan 15 tasida, Toʻrt tepalik turnirida va umumiy va changʻi uchish musobaqalarida gʻolib boʻlgan.

19-dekabr kuni Engelbergda Peter va uning ukasi Domen Prevc jahon chempionati tarixidagi birinchi aka-uka juftligi sifatida shohsupaga chiqishgan. Uchta gʻalaba va bitta uchinchi oʻrin bilan Prevc 2016-yilgi Toʻrt tepalik turnirida gʻolib boʻlgan va shu tariqa 1996—1997-yilgi mavsumida Primoj Peterkadan keyin turnirda gʻolib chiqqan ikkinchi sloveniyalik changʻichi hisoblanadi.

Turnirning asosiy natijalari

Qishki Olimpiya oʻyinlari

XCHF Shimoliy changʻi boʻyicha Jahon chempionati

Manbalar
Happō (Akita)

Yaponiyaning Akita perfekturasida joylashgan shaharchadir. 2021-yil 31-oktabrda shaharda oʻtkazilgan hisob-kitob ishlariga koʻra, 3036 ta xonadonda 6718 nafar aholi istiqomat qilgan, aholi zichligi esa 1 km2 ga 29 kishini tashkil qilgan. Shaharning umumiy maydoni 234,14 kvadrat kilometr (90,40 mi²).

Tarixi 
Edo davrida hozirgi Happō hududi Tokugava syogunati ostida Kubota domenini boshqargan Satake urugʻi tomonidan boshqarilgan. U qadimgi Deva viloyatining bir qismi boʻlgan. Zamonaviy Happō shahri 2006-yil 27-martda Minehama qishlogʻi va Yamamoto tumanidagi Hachimori shaharlarini birlashtirish orqali yaratilgan.

Geografiyasi 
Happō Akita prefekturasining togʻli, eng shimoli-gʻarbiy qismida joylashgan boʻlib, janubda Jahon merosi obyekti hisoblangan Shirakami togʻlari bilan qoplangan, shimolda Aomori prefekturasi va gʻarbda Yapon dengizi bilan chegaradosh. Joylashuvi tufayli Happōda harorat kechasi sezilarli darajada sovuq boʻlishi mumkin, qor yogʻish darajasi qoʻshni munitsipalitetlarga qaraganda bir oz koʻproq boʻladi.

Qoʻshni munitsipalitetlar 

 Akita prefekturasi
 Noshiro
 Fujisato
 Aomori prefekturasi
 Ajigasava
 Fukaura

Iqlimi 
Happō nam subtropik iqlimga ega (Köppen iqlim tasnifi Cfa) boʻlib, katta mavsumiy harorat farqlari kuzatiladi, issiqdan issiq (va koʻpincha nam) yoz va sovuq (baʼzan qattiq sovuq) qish fasli bu hudud iqlimiga xosdir. Yogʻingarchilik yil davomida sezilarli boʻlsa-da, lekin avgustdan oktyabrgacha eng kuchli darajasi kuzatiladi. Happōda oʻrtacha yillik harorat  ni tashkil etadi. Yillik oʻrtacha yogʻin miqdori  boʻlib, eng seryogʻin oy iyul hisoblanadi. Avgustda eng yuqori harorat  atrofida va eng past harorat yanvarda, taxminan  atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Happō aholisi soni soʻnggi 60 yil davomida doimiy ravishda kamayib bormoqda.

Iqtisodiyoti 
Happō iqtisodiyoti qishloq xoʻjaligi va tijorat baliq ovlashiga asoslangan.

Taʼlim tizimi 
Happōda ikkita davlat boshlangʻich maktabi va shahar hukumati tomonidan boshqariladigan bitta oʻrta maktab faoliyat yuritadi. Shaharda oʻrta maktab mavjud emas.

Transporti

Temir yoʻl 
 Sharqiy Yaponiya temir yoʻl kompaniyasi — Gono liniyasi

 Savame — Higashi-Hachimori — Hachimori — Takinoma — Akita-Shirakami — Ivadate

Magistral yoʻl 

 Milliy yoʻnalish 101

Qardosh shahar bilan munosabatlari 

  — Guangling tumani, Szyansu

Manbalar

Havolalar 

 Rasmiy veb  -sayt 

Akita prefekturasidagi shaharchalar
Happō, Akita
Fransiya — Ukraina munosabatlari

Fransiya va Ukraina oʻrtasida diplomatik munosabatlar 1992-yilda oʻrnatilgan. 2006-yildan beri Ukraina Frankofoniyada kuzatuvchi hisoblanadi.
2021-yilda Fransiyadagi ukrain diasporasi 80 000 dan 100 000 gacha kishini tashkil qilgan. Shulardan 18 000 ukrainaliklar yashash uchun ruxsatnomaga ega.

Tarixi 

Ikki davlat oʻrtasidagi haqiqiy aloqaning dastlabki belgilarini XI asrning oʻrtalarida,  aniqrogʻi 1048-yilda, Yaroslav Donishmandning qizi Annaning qoʻlini soʻrash uchun Fransiya diplomatik delegatsiyasi Kiyevga yuborilganiga toʻgʻri kelishi mumkin. Kelajakda Anna  Fransiya qiroli Genrix I (1031-1060 taxtni egallagan) turmush quradi. Nikohdan boʻlajak qrol Filip I dunyoga kelgan.  Ushbu 1051-yil 19-maydagi nikoh ittifoqidan jami toʻrt farzand tugʻilgan.
Keyinchalik, ikki mintaqa oʻrtasida bir nechta munosabatlar kuzatilgan. Biroq, 1645-yil aprel oyida harbiy boshliq Bogdan Xmelnitskiyning Fontenbleoga kelishi va kazak askarlarini fransuz armiyasiga jalb qilish imkoniyatini muhokama qilish uchun Varshavada Polshadagi oʻsha paytdagi elchi graf de Breji bilan uchrashganini taʼkidlash mumkin. 1646-yilda Buyuk Konde armiyasi bilan Dyunkerk qamalida Ukrainadan 2000 dan ortiq kazaklar qatnashgan. Oʻshanda Ukraina hududi (XVIII asrdan  1917-yilgacha, keyin 1920-yildan 1991-yilgacha) Avstriya va Rossiya hukmronligi ostida boʻlib, boshqa davlatlar bilan toʻgʻridan-toʻgʻri aloqa qilishning imkoni boʻlmagan. Biroq, 1918-yil dekabr oyida bolsheviklarga qarshi qarshilik koʻrsatishda podsho armiyasini qoʻllab-quvvatlash maqsadida fransuz qoʻshinlarining Odessa portiga kelib tushgan.
1991-yil dekabr, xususan, 1992-yil iyun oyida mamlakat mustaqillikka erishganidan keyin bir yil oʻtgach, oʻzaro kelishuv va hamkorlik shartnomasi imzolandi.

Mamlakatni taqqoslash

Davlat tashriflari 
Fransiya Prezidenti Jak Shirak 1998-yil sentyabr oyida Ukrainaga davlat tashrifi bilan kelgan. 

Ukraina prezidenti Petro Poroshenko 2017-yil 26-iyun kuni Fransiyaga davlat tashrifi bilan borib, Fransiya prezidenti Emmanuel Makron bilan uchrashdi.  Poroshenko Fransiyadagi ukrain jamiyati bilan uchrashish va Fransiya qirolichasi  Kiyevlik Anna xotirasini sharaflash uchun Senlisga ham tashrif buyurdi.

Iqtisodiy hamkorlik 
2017-yilning birinchi olti oyida mamlakatlar oʻrtasidagi tovar ayirboshlash hajmi 15,2 foizga oʻsdi.

Doimiy diplomatik vakolatxonalar 

 Fransiyaning Kiyevda elchixonasi bor.
 Ukrainaning Parijda elchixonasi bor.

Manbalar

Havolalar 

 Fransiyaning Kiyevdagi elchixonasi
 Fransiya Tashqi ishlar vazirligi Ukraina bilan munosabatlar haqida
 Parijdagi Ukraina elchixonasi
Ukrainaning ikki tomonlama aloqalari
Fransiyaning ikki tomonlama aloqalari
Ukrainaning tashqi siyosati
Fransiyaning tashqi siyosati
Xalqaro munosabatlar
Jusay Ancestral House

Jusay Ancestral House — Filippindagi Manila shahridagi Sampaloc mahallasida joylashgan tarixiy uy. Bu dastlab marhum er-xotin doktor Fernando Jusay va Rustica Palmaning uyi boʻlib, oxir-oqibat ularning marhum oʻgʻli Xose Jusayga (1944-yil 24-iyunda tugʻilgan) berilgan. Uyni „Eshik uyi“ deb ham atashgan, chunki uning ichida juda koʻp eshiklar boʻlgan. Uy 1920-yillarning boshlarida qurilgan va uning ichki va tashqi koʻrinishi narra (Pterocarpus indicus) yogʻochidan qilingan. Galvanizli temir lavha tom yopish sifatida ishlatilgan va uyning tashqarisidagi devor tsementdan qilingan. Marhum Xose Jusayning rafiqasi Melodi Urbano-Jusayning soʻzlariga koʻra, ikki qavatli uyda besh xona, ikkita hammom, oshxona va ikkinchi qavatdagi oshxona va yillar davomida sodir boʻlgan yoʻl balandlashishi tufayli hozirda yashirin oʻtish joyi boʻlgan yertoʻla boʻlgan.

Tarixi 
Uy Jusay oilasi aʼzolaridan biri 1920-yillarda lotereya oʻyinlarida 100 000 peso yutganidan keyin qurilgan. Meledy Urbano-Jusayning soʻzlariga koʻra, mukofotning bir qismi oʻsha vaqtda 18 000 pesoga tushgan uy qurilishini moliyalashtirishga sarflangan.

Ikkinchi Jahon urushi paytida Sinforosio Jusay va rafiqasi Elena Chaves-Jusay (Xose Jusaydan homilador) vaqtincha uydan chiqib, Lucenaga qochib ketishdi. Keyinchalik uy yapon yuqori amaldorlari tomonidan bosh qarorgoh sifatida ishlatilgan. Yaponiyaning amerikaliklarga magʻlub boʻlgandan soʻng, amerikalik amaldorlar ham uyni qisqa vaqt ichida oʻzlarining shtab-kvartirasi qilib oldilar. Keyinchalik amerikaliklar uylarini tark etgandan kiyin Jusay oilasi Maniladagi uylariga qaytib ketishdi.

1960-yillarda ushbu hududda yongʻin sodir boʻlgan, ammo uy vayron boʻlmasdan omon qolgan.

Bugungi kun 
Merosxoʻr Melody Jusay barcha kerakli hujjatli rasmiylashtirgach, uyni sotishni rejalashtirmoqda. Mablagʻ yoʻqligi sababli uyni avvalgi ulugʻvorligini toʻliq tiklab boʻlmaydi. Uyning sharqiy qismi daromad keltirish maqsadida ovqatlanish joyiga aylantirildi.

Galereya

Yana qarang 

 Filippinning ajdodlar uylari

Manbalar 

 Melody Urbano-Jusay bilan suhbat, 2014-yil 3-may
 Melody Urbano-Jusay bilan qisqa video intervyu, 2014-yil 3-may
 Melody Urbano-Jusay bilan qisqa video intervyu, 2014-yil 3-may
Uy-joylar